Z Á P I S

z členskej schôdze KCHSČ, konanej dňa 04.06.2022, v Ružomberku

**Program:**

1. Otvorenie
2. Voľba mandátovej a návrhovej komisie
3. Schválenie programu členskej schôdze
4. Schválenie doplňujúcej voľby podpredsedu klubu
5. Schválenie doplňujúcej voľby a voľba člena revíznej komisie
6. Správa o činnosti za roky 2019-2021
7. Správa o hospodárení KCHSČ za roky 2019-2021
8. Správa poradcu chovu za roky 2019-2021
9. Správa revíznej komisie za roky 2019-2021
10. Návrh plánu činnosti na rok 2022/2023
11. Diskusia
12. Uznesenie
13. Záver

Počet prítomných členov 20, z pozvaných 85, podľa priloženej prezenčnej listiny.

ad 1/ Schôdzu otvoril a viedol predseda klubu Ing. Jaroslav Matyáš, ktorý privítal zúčastnených členov.

ad2/ Do mandátovej a návrhovej komisie boli navrhnutí p. Slobodová, p. Nagyová, p. Kubík, ktorí boli prítomnými jednomyseľne schválení.

ad3/ Program členskej schôdze bol schválený bez pripomienok.

ad4/ Do funkcie podpredsedu klubu bol jednomyseľne potvrdený členskou schôdzou p. Jaroslav Šimončič, ktorý bol do tejto funkcie kooptovaný na základe hlasovania výboru klubu.

ad5/ Do funkcie člena revíznej komisie bola jednomyseľne potvrdená členskou schôdzou p. Monika Kubíková, ktorá bola do tejto funkcie kooptovaná na základe hlasovania výboru klubu. Do revíznej komisie namiesto odstúpivšieho p. Dubovského bola členskou schôdzou zvolená p. Helena Hudáková.

Ad6/ Správu o činnosti za uplynulé obdobie od poslednej členskej schôdze predniesol predseda klubu, ktorý pripomenul uskutočnené klubové akcie, úpravu podmienok chovného využitia ešte neuchovnených jedincov počas Covidového, poďakoval menovite členom za reprezentáciu klubu na mimo klubových akciách.

ad7/ O hospodárení klubu za obdobie 2019-2021 poinformovala p. Monika Tinková. Klub hospodáril každoročne s kladným hospodárskym výsledkom.

ad8/ Správu poradcu chovu predniesla p. Jana Goliášová, ktorá poinformovala prítomných o počtoch zapísaných vrhov, narodených šteniat, vývozoch a uchovnených jedincoch.

ad9/ So správou revíznej komisie členskú schôdzu oboznámila p. Dáša Uhrínová, ktorá konštatovala, že finančné prostriedky klubu, tvorené členskými príspevkami, dotáciou SPZ a ostatnými platbami, boli čerpané za účelom fungovania klubovej a výstavníckej činnosti.

ad10/Do plánu činnosti na rok 2022 bola navrhnutá ešte jedna špeciálna výstava bez zadávania CAC v rámci konania „Dňa čuvača“, kedy prvý deň budú naplánované voľnočasové aktivity s čuvačmi a prednáška a druhý deň bude výstava. V roku 2023 sú naplánované Memoriál Prof. Hrůzu a Európska výstava SČ v Pribyline. Súčasťou akcií budú aj bonitácie podľa potreby.

Ad11/V rámci diskusie predseda klubu oboznámil prítomných s novelizáciou štandardu podľa požiadaviek FCI, prediskutovalo sa zavedenie zápisného vo výške 10,- € pre nových členov a členov, ktorí si neuhradia členský príspevok do konca marca bežného roku, prediskutovalo sa zapisovanie čuvačov bez PP do pomocného registra s cieľom ich ďalšieho využitia v chove, diskutovalo sa o umelom oplodnení súk.

Pani Dáša Uhrínová požiadala, aby pre lepšie fungovanie revíznej komisie a k prístupu k údajom je dôležité podpísať GDPR aj s členmi revíznej komisie.

Pani Jana Goliášová požiadala o zrušenie možnosti krytia nebonitovaných jedincov na schválenú výnimku počas covidového obdobia čo bolo jednomyseľne schválené.

Pani Monika Kubíková navrhla každoročnú odmenu vo výške 300 € pani Jane Goliášovej, odmena bola schválená.

Pani Kubíková navrhla druhého disponenta účtu klubu pani Tinkovú pre pohotovejšiu kontrolu príjmov a výdavkov najmä pri organizácii akcii klubu.

Ad12/Uznesenie:

Členská schôdza berie na vedomie:

* Správu o činnosti za roky 2019-2021
* Správu o hospodárení za roky 2019-2021
* Správu revíznej komisie za roky 2019-2021

Členská schôdza schvaľuje

* Program členskej schôdze
* Voľbu návrhovej a mandátovej komisie
* Potvrdenie vo funkcii podpredsedu klubu p. Jaroslava Šimončiča
* Potvrdenie vo funkcii člena RK p. Moniku Kubíkovú
* Voľbu členky RK p. Heleny Hudákovej
* Návrh plánu činnosti na r.2022/2023
* Zavedenie poplatku zápisné 10,- Eur
* Novelizáciu štandardu SČ
* Zapisovanie čuvačov bez PP do pomocného registra

Členská schôdza ukladá výboru klubu:

* Dôsledne vyžadovať od členov klubu pri umelom oplodnení súk, aby dodržiavali nariadenie SKJ

Uznesenie bolo prijaté všetkými prítomnými členmi.

Na záver poďakoval predseda Ing. Jaroslav Matyáš za aktívnu účasť na schôdzi.

Zapísal: Ing Jaroslav Matyáš

Schválil: členovia výboru